Sixto Cortina (Traducción)
La economía asturiana cada vez ta más "tercializada" y, a nivel llaboral, nótase a les clares nes temporaes de turismu. Esti añu la Selmana Santa cayó en marzu, mes nel que se rexistró n'Asturies un descensu de 1.276 paraos y una medría de 3.286 afiliaos a la Seguridá Social. El sector servicios atropó'l 85% del recorte del paru y el 80% de la nueva contratación. Amás, dos de cada trés nuevos cotizantes pertenecen a la hostelería y a les alministraciones públiques.
El paru
Asturies remató'l mes de marzu con 57.559 persones desempleaes, 1.276 menos que nel mes anterior (-2,17%) y 4.137 menos que va un añu (-6,71%). Los porcentaxes de recorte tan perriba de los nacionales (-1,21% intermensual y -4,73% interañal). El paru baxó en marzu n'Asturies en tolos sectores, especialmente nos servicios, con un recorte de 1.090 paraos (hasta un total de 42.468). Amás, el desempléu baxó en 123 persones na industria (3.940 paraos); en 43 na construcción (4.109), y en 48 na agricultura (1.006), mentanto que nel colectivu ensin empléu anterior repicó en 28 (6.036).
La contratación
En marzu fixéronse n'Asturies 17.458 contratos llaborales, 263 más que nel mes anterior, pero 2.339 menos qu'en marzu de 2023. Cuasi'l 80% féxose nel sector servicios. Los contratos indefiníos representaron el 34,5% del total (nel conxuntu del país fueron el 46%).
L'afiliación
La media d'afiliaos a la Seguridá Social n'Asturies cifróse en marzu en 379.685 persones, 3.286 más que'l mes anterior (0,87%) y 7.120 más que nel mesmu mes de va un añu (1,91%). Nesti casu, les tases de crecimientu tán per debaxo de la media nacional (del 0,93% intermensual y del 2,58% interañal). N'España, la cifra de cotizantes superó per primer vegada los 20,9 millones.
- AsturiasFallece Rosa Cunqueira, referente cultural del Suroccidente, tras meses hospitalizada en Italia por un accidente de bus: "Nunca abandonó su alegre sonrisa
- AsturiasYa hay fecha para que salgan a la venta los billetes con los trenes más rápidos a Madrid: todo el calendario previsto
- AsturiasLa baza con la que los hosteleros asturianos quieren plantar batalla a los clientes que reservan y no acuden: "Nos hacen mucho daño
- AsturiasLos extranjeros compran ya casi la mitad de los pisos que se venden en Asturias: análisis y cifras de este fenómeno
- AsturiasLa rotunda afirmación de Barbón sobre el trato al Principado desde Madrid: "Ningún ministro de Fomento desde Borrell ha cumplido con Asturias
- AsturiasAsturias bate récord de millonarios: lo que ingresará Hacienda con el impuesto de Patrimonio
- AsturiasEl marketing los llama Dink, pero son parejas sin hijos y con dos sueldos: así es el modelo de familia que no deja de crecer en Asturias
- AsturiasLa pareja asturiana de los restaurantes de moda en Madrid extiende su Paraguas hasta Mónaco
N'asturianu